KÄSKKIRI

Tallinn	12.07.2024 nr 1174

Kaitseväe spordikontseptsiooni ja spordieeskirja muutmine

Kaitseväe korralduse seaduse § 24 p 1 ja 11¹, kaitseväeteenistuse seaduse § 99 lg 4 alusel ning seoses teenistusliku vajadusega

1.	Kinnitan „Üksikvõitleja kehalise ettevalmistuse“ 8- ja 11-kuulised kursused (lisatud).

2.	Lisan Kaitseväe juhataja 18.03.2021 käskkirja nr 67 punktiga 1.2 kinnitatud dokumendi „Kaitseväe spordikontseptsioon“ punktile 6 „Ajateenijate sportimine“ punkti 1 „Struktuuriüksuse ülem planeerib koostöös spordiinstruktoriga ajateenijate kehalise ettevalmistuse tunnid väljaõppe aja sisse. Rühmaülem vastutab kehalise ettevalmistuse tundide läbiviimise eest ning oma alluvate kaitseväe kehaliste võimete kontrolltesti eduka sooritamise eest.“

3.	Muudan Kaitseväe juhataja 18.03.2021 käskkirja nr 67 punktiga 1.2 kinnitatud dokumendi „Kaitseväe spordieeskiri“ punkti 45 alljärgnevalt:

“45. Tegevväelasel on kohustus tegeleda kehalise ettevalmistusega vähemalt kolm tundi nädalas tööajast (v.a õppused, kus õppuse läbiviija tagab võimalusel aja kehaliseks ettevalmistuseks).

45.1 Struktuuriüksuse koondvõistkonna liikmetel on lubatud osaleda treeningutel kolm korda nädalas à 2 tundi tööajast.

45.2 KV koondvõistkonda ja tippsportlaste programmi (vt p. 81 ja 82 eeskirjas) kuuluvatel tegevväelastel on lubatud osaleda treeningutel viis korda nädalas à 2 tundi tööajast“.

4.	Käskkiri avaldada täitmiseks Kaitseväe juhataja vahetus alluvuses olevate struktuuriüksuste ülematele, teadmiseks Kaitseliidu ülemale ning Kaitseressursside Ameti peadirektorile.

[ allkirjastatud digitaalselt ]

Andrus Merilo
Kindralmajor
Kaitseväe juhataja